
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2483/191 

Κανονιστικές ρυθμίσεις εφαρμογής του Π.Δ. 586/88. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 5 του Π·.Δ. 586/1988, που αφορά στην 
προσαρμογή της ελληνικής νομοθεσίας προς τις διατάξεις της οδηγίας 
του Συμβουλίου τ(υν Ευρωπαϊκών Κοινοτήτων 74/562/ΕΟΚ της 
12ης Νοεμβρίου 1974 «περί προσβάσεως στο επάγγελμα του μεταφο¬ 
ρέα επιβατών στον τομέα των εσωτερικών και διεθνών οδικών επιβατι¬ 
κών μεταφορών, όπως τροποποιήθηκε με την Οδηγία 80/1179/ΕΟΚ 
της 4ης Δεκεμβρίου 1980». 

2. Την ανάγκη διευκόλυνσης των ελλήνων αυτοκινητιστών και Γρα¬ 
φείων Τουρισμού που διενεργούν ή πρόκειται να διενεργήσουν μεταφο¬ 
ρές επιβατών με ειδικά τουριστικά λεωφοφρεία, σύμφωνα με το άρθρο 1 
του Ν. 711/1977, ν’ απαιτήσουν άδεια άσκησης του επαγγέλματος 
του οδικού μεταφορέα επιβατών για εθνικές ή διεθνείς μεταφορές, σύμ¬ 
φωνα με τις διατάξεις του Π.Δ. 586/1988 και παροχής δυνατότητας 
σε φυσικά πρόσωπα και επιχειρήσεις να εισέλθουν στο επάγγελμα αυτό, 
όπως οι ίδιες αυτές διατάξεις ορίζουν, αποφασίζουμε: 

Καθορίζουμε τον τρόπο και τη διαδικασία χορήγησης και αφαίρεσης 
αδειών άσκησης του επαγγέλματος του οδικού μεταφορέα επιβατών, 
τον τρόπο και τη διαδικασία διαπίστωσης των προϋποθέσεων της αξιο¬ 
πιστίας και οικονομικής επιφάνειας, τον τύπο και τη διαδικασία χορή¬ 
γησης πιστοποιητικού επαγγελματικής ικανότητας, ως και ορισμένες 
λεπτομέρειες, αναγκαίες για την εφαρμογή του Π.Δ. 586/1988, ως 
ακολούθως: 

ΚΕΦΑΛΑΙΟ Λ' 

ΑΔΕΙΕΣ ΑΣΚΗΣΗΣ ΕΠΑΓΓΕΛΜΑΤΟΣ ΟΔΙΚΟΥ 
ΜΕΤΑΦΟΡΕΑ ΕΠΙΒΑΤΩΝ 

1. Κάθε φυσικό πρόσωπο και κάθε επιχείρηση που επιθυμεί να εισέλ- 
Οει στο επάγγελμα του οδικού μεταφορέα επιβατών με λεωφορεία Δ.Χ. 
ή με ειδικά τουριστικά λεωφορείο:, σύμφωνα με το άρθρο 1 του Ν. 711/ 
1977, υποβάλλει σχετική αίτηση στην αρμόδια νομαρχιακή Υπηρεσία 
Συγκοινωνιών, με βάση τον τόπο κατοικίας ή μόνιμης διανομής του φυ¬ 
σικού προσώπου ή της έδρας της επιχείρησης. 

2. Η αρμόδια Υπηρεσία Συγκοινωνιών χορηγεί στο φυσικό πρόσωπο 
ή στην επιχείρηση στο Γραφείο Τουρισμού, άδεια άσκησης του επαγγέλ¬ 
ματος του οδικού μεταφορέα επιβατών, αφού διαπιστώσει ότι πληρού- 
νται όλες οι απαιτούμενες από το Π.Δ. 586/1988 προϋποθέσεις, σύμ¬ 
φωνα με τα οριζόμενα στα επόμενα κεφάλαια της παρούσας: 

α) Στα φυσικά πρόσωπα, στις επιχειρήσεις ή τα Γραφεία Τουρισμού 
που ασκούσαν το επάγγελμα του οδικού μεταφορέα επιβατών με λεωφο¬ 
ρεία ή ειδικά Τουριστικά λ,εωφορεία σύμφωνα με την Ελληνική νομοθε- 
σία μέχρι 31 Δεκεμβρίου 1980 χωρίς την υποχρέωση ν’ αποδείξουν ότι 
πληρούν τις προϋποθέσεις των Κεφαλαίων Β, Γ, και Δ της παρούσας. 

Τα φυσικά πρόσωπα για τη χορήγηση της υπόψη άδειας πρέπει να 
υποβάλλουν μαζί με σχετική αίτηση επικυρωμένα φωτοαντίγραφα 


αδειών κυκλοφορίας Δ.Χ. λεωφορείων ή ειδικών τουριστικών λεωφο¬ 
ρείων ή βεβαίωση αρμόδιας Υπηρεσίας Συγκοινωνιών, ή του ΕΟΤ από 
τα οποία ν’ αποδεικνύεται, ότι ο αϊτών ήταν εκμεταλλευτής αυτ. των δη¬ 
μόσιας χρήσεως κατά πλήρες δικαίωμα κυριότητας ή κατά ιδανικό με¬ 
ρίδιο εξ αδιαιρέτου - και παρακρατηθείσης έτσι της κυριότητας υπό του 
πωλητού μέχρις εξοφλήσεως του τιμήματος - είτε ως μεμονωμένος 
αυτ/στής, είτε ως συμμετέχων σε μεταφορική επιχείρηση ή σε Γραφείο 
Τουρισμού που λειτουργούσε νόμιμα μέχρι την παραπάνω ημερομηνία, 
εξακολουθεί δε μέχρι την ημερομηνία υποβολής της αίτησης να είναι 
ιδιοκτήτης Δ.Χ. λεωφορείου ή ειδικού Τουριστικού λεωφορείου κατά 
την έννοια των παραπάνω διατάξεων. 

Οι επιχειρήσεις ή τα Γραφ. Τουρισμού για τη χορήγηση της υπόψη 
άδειας πρέπει να υποβάλλουν μαζί με σχετική αίτηση βεβαίωση αρμότ 
δίας Υπηρεσίας Συγκοινωνιών, ή του ΕθΤ, αντίστοιχα από την οποία 
να αποδεικνύεται ότι η αιτούσα ήταν μέχρι την 31.12.80 μεταφορική 
επιχείρηση ή Γραφείο Τουρισμού που εκμεταλλεύετο λεωφορείο ή ειδικό 
τουριστικό λεωφορείο, σύμφωνα με την Ελληνική Νομοθεσία, εξακολου¬ 
θεί δε και σήμερα να υφίσταται και να λειτουργεί νόμιμα ως μεταφορική 
επιχείρηση ή Γραφείο Τουρισμού με ιδιόκτητα τουριστικά λεωφο¬ 
ρεία. 

Οι χορηγούμενες στα παραπάνω πρόσωπα άδειες άσκησης του επαγ¬ 
γέλματος του οδικού μεταφορέα επιβατών είναι εθνικών ή διεθνών με¬ 
ταφορών ανάλογα με το είδος της μεταφοράς, που τα πρόσωπα αυτά 
ακσούσαν μέχρι την 31η Δεκεμβρίου 1980 Ειδικά για τη χορήγηση 
άδειας άσκησης του επαγγέλματος του οδικού μεταφορέα διεθνών επι¬ 
βατικών μεταφορών πρέπει να διαπιστωθεί από την υπηρεσία Συγκοι¬ 
νωνιών, ή τον ΕΟΤ, με βάση τα σχετικά στοιχεία των Αρχείων των ή 
εκείνα που συνυποβάλλονται με την αίτηση, ότι το φυσικό πρόσωπο ή η 
επιχείρηση έχουν διενεργήσει για συνεχές χρονικό διάστημα ενός (1) 
τουλάχιστον έτους διεθνείς οδικές επιβατικές μεταφορές μέχρι την 
31.12.80. 

Για τα τουριστικά γραφεία οι εν λόγω άδειες είναι για μεν τα γραφεία 
Γενικού Τουρισμού, Εθνικών και Διεθνών μεταφορών, ενώ για τα γρα¬ 
φεία Εσωτερικού Τουρισμού, Εθνικών μεταφορών, τα οποία όμως δύνα- 
νται να λάβουν και την άδεια Διεθνών μεταφορών, εφ’ όσον συμπληρώ¬ 
σουν τις λοιπές προϋποθέσεις, που ορίζονται στην παρούσα. 

β) Στα φυσικά πρόσωπα, στις επιχειρήσεις (στην έννοια τη επιχείρη¬ 
σης περιλαμβάνονται και τα Γραφεία Τουρισμού) που ασκούσαν το 
επάγγελμα του οδικού μεταφορέα επιβατών με λεωφορεία ή ειδικά Του¬ 
ριστικά λεωφορεία Δ.Χ., σύμφωνα με την Ελληνική Νομοθεσία από 
1.1.1981 μέχρι την έναρξη ισχύος του ΓΙ.Δ. 586/1988, εφ’ όσον συ¬ 
ντρέχουν οι προϋποθέσεις του Κεφαλαίου Δ της παρούσας. 

Τα φυσικά αυτά πρόσωπα και οι επιχειρήσεις για τη χορήγηση της 
υπόψη άδειας πρέπει να συνυποβάλλουν μαζί με τα δικαιολογητικά που 
προβλέπονται για την περίπτωση (α) της παραγράφου 2 του παρόντος 
κεφαλαίου," στα οποία θ’ αναφέρονται οι κρίσιμες ημερομηνίες άσκησης 
της δραστηριότητας των ειδικών επιβατικών μεταφορών. 

Οι χορηγούμενες στα παραπάνω πρόσωπα άδειες άσκησης του επαγ¬ 
γέλματος του οδικού μεταφορέα επιβατών είναι εθνικών ή διεθνών με¬ 
ταφορών. 

Ειδικότερα για τις επιχειρήσεις την προϋπόθεση της επαγγελματικής 
ικανόηττας αρκεί να την πληρεί ο μέτοχος που είχε οριστεί να διευθύνει 

μόνιμα και πραγματικά τις δραστηριότητες της επιχείρησης. Στην περί¬ 
πτωση του φυσικού προσώπου όταν το ίδιο δεν πληρεί την προϋπόθεση 
του Κεφαλαίου Δ μπορεί να ορίσει άλλο φυσικό πρόσωπο που θα πληρεί 
την προϋπόθεση αυτή και συγχρόνως έχει οριστεί να διευθύνει τις δρα¬ 
στηριότητες της επιχείρησης μόνιμα και πραγματικά. 

Ο χαρακτηρισμός των αδειών αυτών γίνεται για με τα φυσικά πρό¬ 
σωπα από το πιστοποιητικό επαγγελματικής ικανότητας που κατέχουν, 
για δε τις μεταφορικές επιχειρήσεις από το πιστοποιητικό επαγγελματι¬ 
κής ικανότητας που κατέχει ο μέτοχος που έχει υποδειχθεί από αυτή (να 
διευθύνει πραγματικά και μόνιμα τις δραστηριότητές της). 

γ) Για τους νέους που πρόκειται να εισέλθουν στο επάγγελμα του οδι¬ 
κού μεταφορέα επιβατών σύμφωνα με το Π.Δ. 586/88 χορηγείται 
άδεια άσκησης επαγγέλματος υπό τις παρακάτω διακρίσεις και προϋ¬ 
ποθέσεις: 


αα) στα φυσικά, εφ’ όσον συντρέχουν οι προϋποθέσεις των Κεφαλαίων 
Β, Γ, και Δ της παρούσας ή εφ’ όσον το φυσικό πρόσωπο υποδείξει με 
υπεύθυνη δήλωση, σύμφωνα με το άρθρο 8 του Ν. 1599/86, ένα του¬ 
λάχιστον άτομο που να διευθύνει πραγματικά και μόνιμα τις μεταφορι¬ 
κές δραστηριότητές του, που να πληρεί τις προϋποθέσεις των Κεφα¬ 
λαίων Β και Δ της παρούσας, επί πλέον το φυσικό πρόσωπο που αιτεϊται 
την άδεια άσκησης του επαγγέλματος πρέπει να πληρεί τις προϋποθέ¬ 
σεις των κεφαλαίων Β και Γ. 

ββ) στις επιχειρήσεις, υπό την προϋπόθεση ότι ένας μέτοχος που είναι 
και ο διευθύνων σύμβουλος πληρεί τις προϋποθέσεις των κεφαλαίων Β 
και Δ, οι δε υπόλοιποι μέτοχοι πληρούν την προϋπόθεση Β και το νομικό 
πρόσωπο της επιχείρησης ή πληρεί την προϋπόθεση Γ. 

3. Στους μεταφορείς, χορηγείται ο ακόλουθος τύπος άδειας άσκησης 
επαγγέλματος. 

' ΚΕΦΑΛΑΙΟ Β 
ΑΞΙΟΠΙΣΤΙΑ 

1. Για να διαπιστωθεί, ότι συντρέχσει η προϋπόθεση της αξιοπιστίας 
φυσικού προσώπου, που επιθυμεί να εισέλθει στο επάγγελμα του οδικού 
μεταφορέα επιβατών, κατά την έννοια των διατάξεων του Π.Δ. 586/ 
88, υποβάλλονται στην αρμόδια Υπηρεσία Συγκοινωνιών: 

α) Αντίγραφο ποινικού μητρώου τύπου Β’, από το οποίο προκύπτει 
ότι δεν έχει καταδικαστεί, κατά την τελευταία δεκαετία από την ημερο¬ 
μηνία υποβολής της αίτησής του, για λαθρεμπορία, εμπορία ή χρήση 
ναρκωτικών, σωματεμπορία, ανθρωποκτονία από πρόθεση, απόπειρα 
ανθρωποκτονίας από πρόθεση, απάτη, κλοπή, πλαστογραφία, ληστεία 
και αλητεία, πάνω από τρεις μήνες. 

β) Υπεύθυνη δήλωση, σύμφωνα με το άρθρο 8 του Ν. 1599/1986 
με την οποία δηλώνει ότι: 

αα) Δεν έχει τιμωρηθεί για καθ’ υποτροπή παραβάσεις του Νόμου 
για τις επιβατικές μεταφορές ή άλλων διατάξεων που αφορούν στις με¬ 
ταφορές αυτές ή διατάξεων φορολογικής νομοθεσίας και τελωνειακού 
κώδικα, έπειτα από πρόταση-του αρμόδιου για τις μεταφορές αυτές 
κρατικού φορέα. 

ββ) Δεν έχει παραβεί διατάξεις που αφορούν στις γενικές ειδικές υπο¬ 
χρεώσεις για την ασφάλιση των οχημάτων. 

γγ) Δεν έχει καταδικαστεί για καθ’ υποτροπή παράβαση των διατά¬ 
ξεων της εργατικής νομοθεσίας ή διατάξεων σχετικών με την κοινωνική 
ασφάλιση των εργαζομένων έπειτα από πρόταση του αρμόδιου για τις 
εργατικές παραβάσεις ή την κοινωνική ασφάλιση, αντίστοιχα κοινωνι¬ 
κού φορέα. 

δδ) Δεν έχει κηρυχθεί σε πτώχευση. 

εε) Δεν έχει τιμωρηθεί με αφαίρεση της άδειας οδήγησης μέσω του 
Συστήματος ΣΕΣΟ δύο (2) φορές τουλάχιστον κατά την τελευταία πε¬ 
νταετία από την ημερομηνία υποβολής της αίτησής του. 

2. Στην περίπτωση της επιχείρησης η προϋπόθεση της αξιοπιστίας 
πρέπει να πληρούται από όλους τους μετόχους της επιχείρησης με εξαί¬ 
ρεση την Α.Ε. που η προϋπόθεση της αξιοπιστίας πρέπει να πληρούται, 
μόνον από τα μέλη του Διοικητικού Συμβουλίου αυτής. 


ΚΕΦΑΛΑΙΟ Γ 

ΟΙΚΟΝΟΜΙΚΗ ΕΠΙΦΑΝΕΙΑ 

1. Για να διαπιστωθεί ότι συντρέχει η προϋπόθεση της οικονομικής 
επιφάνειας υποβάλλεται στην αρμόδια Υπηρεσία Συγκοινωνιών βεβαί¬ 
ωση πιστωτικού φορέα (Τράπεζας, Ταχυδρομικού Ταμιευτηρίου κ.λπ.) 
ότι το φυσικό πρόσωπο η η επιχείρηση έχει λογαριασμό ύψους τουλάχι¬ 
στον ενός εκατομμυρίου (1.000.000) δραχμών στο όνομά του, που 
αναπροσαρμόζεται με απόφαση του Υπουργού Μεταφορών και Επικοι¬ 
νωνιών. · 

ΚΕΦΑΛΑΙΟ Δ 

ΕΠΑΓΓΕΛΜΑΤΙΚΗ ΙΚΑΝΟΤΗΤΑ 

1. Για να διαπιστωθεί ότι συντρέχει η προϋπόθεση της επαγγελματι¬ 
κής ικανότητας φυσικού προσώπου, που επιθυμεί να εισέλθει στο επάγ¬ 
γελμα του οδικού μεταφορέα επιβατών κατά την έννοια του Π.Δ. 86/ 
88, υποβάλλεται στην αρμόδια Υπηρεσία Συγκοινωνιών ΠΙΣΤΟΠΟΙ¬ 
ΗΤΙΚΟ ΕΠΑΓΕΛΜΑΤΙΚΗΣ ΙΚΑΝΟΤΗΤΑΣ, όπως το συνημμένο 
στην παρούσα απόφαση υπόδειγμα: 

2. Για να διαπιστωθεί ότι συντρέχει η προϋπόθεση της επαγγελματι¬ 
κής ικανότητας επιχείρησης που επιθυμεί να εισέλθΐι στο επάγγελμα 
του οδικού μεταφορέα επιβατών, σύμφωνα με τις παραπάνω διατάξεις, 
υποβάλλεται στην αρμόδια Υπηρεσία Συγκοινωνιών ΠΙΣΤΟΠΟΙΗ¬ 
ΤΙΚΟ ΕΠΑΓΓΕΛΜΑΤΙΚΗΣ ΙΚΑΝΟΤΗΤΑΣ ενός μετόχου που διευ¬ 
θύνει πραγματικά και μόνιμα τις δραστηριότητες της επιχείρησης. 

3. ΠΙΣΤΟΠΟΙΗΤΙΚΟ ΕΠΑΓΓΕΛΜΑΤΙΚΗΣ ΙΚΑΝΟΤΗΤΑΣ, χο¬ 
ρηγείται εφόσον διαπιστωθεί η γνώση από τον ενδιαφερόμενο, φυσικό 
πρόσωπο, των θεμάτων που αναφέρονται στο παράρτημα του άρθρου 6 
του Π.Δ. 586/88 και ειδικότερα: 

α) Τα φυσικά πρόσωπα τα οποία μετά την 31η Δεκεμβρίου 1980 και 
μέχρι την έναρξη ισχύος του Π.Δ. 588/88 έχουν εισέλθει στο επάγ¬ 
γελμα του οδικού μεταφορέα επιβατών, σύμφωνα με την ελληνική νομο¬ 
θεσία, ή έχουν οριστεί να διευθύνουν πραγματικά και μόνιμα τις δραστη¬ 
ριότητες μεταφορικής επιχείρησης που λειτουργούσε νόμιμα σύμφωνα 
με την ελληνική νομοθεσία, οφείλουν ν’ αποδείξουν την επαγγελματική 
τους ικανότητα μέχρι και την 30ή Νοεμβρίου 1990, με επιτυχείς εξετά¬ 
σεις σε ειδικές επιτροπές που ορίζονται για το σκοπό αυτό με απόφαση 
του Υπουργού Μεταφορών και Επικοινωνιών. 

Στους επιτυχόντες, χορηγείται, ο παρακάτω αναφερόμενος τύπος πιστοποιητικού επαγγελματικής ικανότητας. 




ΚΛΛΗΝΙΚΗ ΔΗΜΟΚΡΑΤΙΑ 


ΝΟΜΑΡΧΙΑ 


ΣΥΓΚΟΙΝΩΝΙΩΝ 


ΠΙΣΤΟΠΟΙΗΤΙΚΟ ΕΠΑΓΓΕΛΜΑΤΙΚΗΣ ΙΚΑΝΟΤΗΤΑΣ 

(ΙΙ.Λ.5β6Ηϊ«> 


Αριθ. Πρωτ: 


Αριθ. μητρώου:... 19 .. 


Πιστοποιείται, ότι ο 


του .. πληρεί την προϋπόθεση της επαγγελματικής 

ικανότητας για την είσοδο στο επάγγελμα του οδικού μεταφορέα Επιβατών 
στην κατηγορία των μεταφορών, σύμφωνα με τη παράγρ. Ψ του άρθρου 3 του 
Π.Δ/τος5&6/Ι98«. 


(^ωε|4·α 


Ο Προϊστάμενος 
της Υπηρεσίας 


ΕΕΕΕΕΕΕΒΕΕΕΕΕΕΕΒΕΕΒΕΕΕΕΒΕΕΕιοΕΒΒΒΕΒΕΒΒΕΕΒΕΕΕΕΕΕΒ 

β) Τα φυσικά πρόσωπα, τα οποία δεν έχουν εισέλθει στο επάγγελμα του οδικού μεταφορέα επιβατών, σύμφωνα με την ελληνική νομοθεσία, μέχρι 
την έναρξη ισχύος του Π.Δ. 586/88 οφείλουν ν’ αποδείξουν την επαγγελματική τους ικανότητα με επιτυχείς εξετάσεις στις ίδιες επιτροπές, των 
οποίων το έργο θ’ ασκείται μέχρι την έναρξη λειτουργίας των Ειδικών Σχολών Επαγγελματικής Κατάρτισης Μεταφορέων (ΣΕΚΑΜ). 

Στους επιτυχόντες, χορηγείται, ο παρακάτω αναφερόμενος τύπος πιστοποιητικού επαγγελματικής ικανότητας. 

0 ΥΠΟΥΡΓΕΙΟ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ® 

0 0 

0 0 

0 Λ 19 

0 Ο- 0 

0 0 

0 0 

0 0 

® ΠΙΣΤΟΠΟΙΗΤΙΚΟ ΕΠΑΓΓΕΛΜΑΤΙΚΗΣ ΙΚΑΝΟΤΗΤΑΣ |§ 

ϋ{ (ΙΙ.Υββ&ΗΧβ» ® 


Λριθ. ΓΙρωτ: 


Αριθ. μητρώου:.19 


Πιστοποιείται, ότι ο .. 

.ύστερα από επιτυχείς εξετάσεις στην Ειδική 

Επιτροπή, κρίθηκε ότι πληρεί την π|Μ)ϋπ<>Οεση της επαγγελματικής ικανότητας 
για την είσοδο στο επάγγελμα του οδικού μεταφορέα ε,αιβατιυ V , στην κατη¬ 
γορία των.μεταφορών, σύμφωνα με τη παραγρ. & του άρθρου 3 του 

Π.Δ/τος5Ρ</Ι988. 


Αθήνα .. 19.. 

Ο ΠΡΟΕΔΡΟΣ ΕΠΙΤΡΟΠΗΣ 


((α>ι|<{ία 


ΤΑ ΜΕΛΗ 


Ο ΓΡΑΜΜΑΤΕΑΣ 

γ) Τα φυσικά πρόσωπα της περιπτ. (α) της παραγράφου 3 του παρό¬ 
ντος κεφαλαίου, συνυποβάλλουν με την αίτησή τους, κατά τη διαδικασία 
που προβλέπεται από την παράγραφο 9 του παρόντος και δικαιολογη- 
τικά (επικυρωμένα φωτ/φα αδειών κυκλοφορίας ή βεβαίωση αρμόδιας 
υπηρεσίας Συγκ/νιών ή του ΕΟΤ, προκειμένου να αποδείξουν την 
άσκηση του επαγγέλματος του οδικού μεταφορέα επιβατών από 31 Δε¬ 
κεμβρίου 1980 μέρι την έναρξη ισχύος του Π.Δ. 586/88. 

δ) Τα φυσικά πρόσωπα της περιπτ. (β) της παραγράφου 3 του παρό¬ 
ντος Κεφαλαίου, πρέπει να διαθέτουν πρακτική εμπειρία τουλάχιστον 
ενός (1) έτους σε επιχείρηση μεταφορών ή Γραφείο Τουρισμού που διε¬ 
νεργεί επιβατικές μεταφορές με ειδικά τουριστικά λεωφορεία. Το γεγο¬ 
νός αυτό αποδεικνύεται με την υποβολή, μαζί με την αίτησή τους: α) Πι¬ 
στοποιητικό του οικείου ασφαλιστικού οργανισμού (ΙΚΑ) και Β) βεβαί¬ 
ωσης της παραπάνω επιχείρησης. 

Λπό τα παραπάνω δικαιολογητικά πρέπει να αποδεικνύεται η συγκε¬ 
κριμένη δραστηριότητα του φυσικού προσώπου, στην μεταφορική επι- 
χείρηση. 

4. Οι κάτοχοι πτυχίων Λνωτάτων Σχολών Νομικών και Οικονομι¬ 
κών Επιστημών, οι κάτοχοι διπλωμάτων Πολυτεχνείου, καθώς και οι 
κάτοχοι πτυχίων αναλογών Σχολών της Ανώτερης Εκπαίδευσης ή του 
ειδικού Τμ/τος υπευθύνων τουριστικών Γραφείων των Σχολών Τουρι¬ 
στικών Επαγγελμάτων (Σ.Τ.Ε.), δύνανται να απαλλαγούν από την 
υποχρέωση της υποβολής τους σε εξετάσεις, σε θέματα σχετικά με τις 
σπουδές των, για την διαπίστωση της επαγγελματικής τους ικανότη¬ 
τας, εφόσον προσκομίσουν στην αρμόδια επιτροπή εξετάσεων, νόμιμα 
επικυρωμένο αντίγραφο του πτυχίου τους ή του διπλώματος τους. 

5. Η ύλη των εξετάσεων περιέχεται σε βιβλίο που περιλαμβάνει ανά¬ 
λυση των θεμάτων, που αναφέρονται στο Παράρτημα του άρθρου 6 του 
Π.Δ. 586/88. 

Μέχρι τη συγγραφή του βιβλίου αυτού, τα φυσικά πρόσωπα που επι¬ 
θυμούν να αποκτήσουν τό πτυχίο επαγγελματικής ικανότητας μπορούν 
ν’ αποκτήσουν τις απαιτούμενες γνώσεις, παρακολουθώντας ειδικά τα¬ 
χύρρυθμα επιμορφωτικά σεμινάρια, που θα διοργανώνει το Υπουργείο 
Μεταφορών και Επικοινωνιών. 

6. Για τη συμμετοχή στις εξετάσεις τα ενδιαφερόμενα φυσικά πρό¬ 
σωπα των περιπτ. (α) και (β) της παραγράφου 3, πρέπει να υποβάλουν 
απολυτήριο υποχρεωτικής εκπαίδευσης, τουλάχιστον δημοτικού σχο¬ 
λείου νόμιμα επικυρωμένο. 

7. Τα πιστοποιητικά επαγγελματικής ικανότητας, ανάλογα με την 
εξεταζόμενη ύλη, διακρίνονται σε εθνικών και διεθνών μεταφορών. 

Για ν’ αποκτήσουν πιστοποιητικό επαγγελματικής ικανότητας διε¬ 
θνών μεταφορών τα φυσικά πρόσωπα της περιπτ. (β) της παραγράφου 
3, πρέπει να διαθέτουν πρακτική εμπειρία ενός (1) τουλάχιστον έτους, 
χωρίς διακοπές, στη διενέργεια διεθνών οδικών επιβατικών μεταφο¬ 
ρών. 

8: Φυσικό πρόσωπο, που έχει αποκτήσει πιστοποιητικό επαγγελμα¬ 
τικής ικανότητας εθνικών μεταφορών, δύναται ν’ αποκτήσει το αντί¬ 
στοιχο διεθνών μεταφορών, ύστερα από επιτυχείς εξετάσεις στις ειδικές 
Επιτροπές του Κεφαλαίου Ε' της παρούσας. 

9. Τα πιστοποιητικά επαγγελματικής ικανότητας χορηγούνται κατά 
την ακόλουθη διαδικασία: 

α) Οι αρμόδιες νομαρχιακές Υπηρεσίες του Υπουργείου Μεταφορών 
και Επικοινωνιών, αφού ελέγξουν την πληρότητα των δικαιολογητι- 
κών, που τα ενδιαφέροντα φυσικά πρόσωπα οφείλουν να συνυποβάλλουν 
με την αίτησή τους, αποστέλλουν την 1η και 16η ημέρα κάθε μηνός, 
κατάσταση στην αρμόδια Κεντρική Υπηρεσία του Υπουργείου αυτού, 
στην οποία αναγράφονται τα ονοματεπώνυμά τους και το είδος του πι¬ 
στοποιητικού επαγγελματικής ικανότητας (εθνικών ή διεθνών μεταφο¬ 
ρών), το οποίο δικαιούνται ή επιθυμούν ν’ αποκτήσουν. 

β) Η αρμόδια Κεντρική Υπηρεσία καταρτίζει, με βάση τον αριθμό 
των ενδιαφερομένων προγράμματα σεμιναρίων ταχύρρυθμης επιμόρ¬ 
φωσής τους και συγχρόνως κατανέμει τους υποψηφίους σε επιμέρους 
καταστάσεις, τις οποίες αποστέλει στις ειδικές εξεταστικές επιτροπές 
του Κεφαλαίου Ε: 

γ) Μετά την πραγματοποίηση των σεμιναρίων ταχύρρυθμης επιμόρ¬ 
φωσής τους, οι ενδιαφερόμενοι προσέρχονται για εξέταση στις ειδικές 
εξεταστικές επιτροπές, σύμφωνα με σχετικές ανακοινώσεις, που θα 


έχουν τοιχοκολληθεί στις αρμόδιες νομαρχιακές Υπηρεσίες πριν από την 
έναρξη των σεμιναρίων και στις οποίες θ’ αναγράφεται το ονοματεπώ¬ 
νυμό τους, η ημερομηνία και ο τόπος εξέτασής τους. 

ΚΕΦΑΛΑΙΟ Ε 

ΕΞΕΤΑΣΤΙΚΕΣ ΕΠΙΤΡΟΠΕΣ 

1. Με απόφαση του Υπουργού Μεταφορών και Επικοινωνιών συ¬ 
γκροτούνται στην Κεντρική Υπηρεσία του Υπουργείου ειδικές τριμελείς 
επιτροπές εξέτασης υποψηφίων για την είσοδο στο επάγγελμα του οδι¬ 
κού μεταφορέα επιβατών. 

2. Μέλη των Επιτροπών αυτών ορίζονται υποχρεωτικά υπάλληλοι 
του Υπουργείου Μεταφορών και Επικοινωνιών, βαθμού Α', των Κλά¬ 
δων ΠΕ, με ισάριθμους (αναπληρωτές τους, οι οποίοι, λόγω ειδικών 
γνώσεων και εμπειρίας, δύνανται ν’ ασκήσουν καθήκοντα εξεταστών 
στα θέματα που αναφέρονται στο Παράρτημα του άρθρου 6 του Π.Δ. 
586/88. Δύναται, με την ίδια απόφαση, να ορίζεται, κατά περίπτωση, 
ως μέλος και ένας εκπρόσωπος του ΕΟΤ. 

Ένα εκ των μελών της ασκεί καθήκοντα Προέδρου. 

3. Γραμματείς των Επιτροπών ορίζονται υπάλληλοι οποιουδήποτε 
βαθμού, εκ του Κλάδου ΔΕ. 

4. Έργο των επιτροπών είναι η εξέταση των υποψηφίων για να εισέλ¬ 
θουν στο επάγγελμα του οδικού μεταφορέα εμπορευμάτων και η χορή¬ 
γηση σ’ όσους επιτυγχάνουν πιστοποιητικών επαγγελματικής ικανότη¬ 
τας κατά την ακόλουθη διαδικασία: 

α) Οι Γραμματείς των Επιτροπών παραλαμβάνουν τις καταστάσεις 
των υποψηφίων, που αποστέλλει σ’ αυτές η αρμόδια Κεντρική Υπηρεσία 
του Υπουργείου, ενημερώνουν τον Πρόεδρο και μεριμνούν για την ρύθ¬ 
μιση κάθε λεπτομέρειας, αναγκαίας για την ομαλή διεξαγωγή των εξε¬ 
τάσεων. 

β) Οι υποψήφιοι εξετάζονται προφορικά και βαθμολογούνται και από 
τα τρία μέλη της Επιτροπής, με βαθμούς από 1 μέχρι 10. 

Επιτυγχάνει όποιος συγκεντρώσει, συνολικά, 15 τουλάχιστον μονά¬ 
δες. 

γ) Μετά την εξέταση όλων των υποψηφίων, οι Γ ραμματείς των Επι¬ 
τροπών συντάσσουν δύο καταστάσεις. 

Η μία περιλαμβάνει τα ονοματεπώνυμα των επιτυχόντων και η άλλη 
ονοματεπώνυμα των αποτυχόντων. 

Και οι δύο καταστάσεις, με ισάριθμα πιστοποιητικά επαγγελματικής 
ικανότητας για τους επιτυχόντες, τα οποία έχουν υπογραφεί από τον 
πρόεδρο τα μέλη και το γραμματέα, αποστέλλονται στην αρμόδια Κε¬ 
ντρική Υπηρεσία του Υπουργείου, η οποία, χωρίς καθυστέρηση, τα προ¬ 
ωθεί στις αρμόδιες νομαρχιακές Υπηρεσίες. 

5. Όσοι αποτυγχάνουν στις εξετάσεις έχουν δικαίωμα να ζητούν 
επανεξέταση, υποβάλλοντας σχετική αίτηση στην αρμόδια νομαρχιακή 
Υπηρεσία, η οποία, ακολουθώντας τη σχετική διαδικασία του παρόντος 
κεφαλαίου, αναγράφει τον υποψήφιο για επανεξέταση στην κατάσταση 
του επόμενου, από την υποβολή της, δεκαπενθήμερου. 

6. Υποψήφιοι, που αποκτούν πιστοποιητικό επαγγελματικής ικανό¬ 
τητας για εθνικές μεταφορές, δύνανται να εξεταστούν για την απόκτηση 
πιστοποιητικού επαγγελματικής ικανότητας-για διεθνείς μεταφορές 
μετά παρέλευση ενός μηνός από την ημερομηνία της επιτυχούς εξέτα¬ 
σής τους για το πιστοποιητικό εθνικών μεταφορών. 

ΚΕΦΑΛΑΙΟ ΣΤ 
ΤΕΛΙΚΕΣ ΔΙΑΤΑΞΕΙΣ 

1. Τα δελτία που χρησιμοποιούνται για την πιστοποίηση της επαγ¬ 
γελματικής ικανότητας και της κατοχής άδειας άσκησης του επαγγέλ¬ 
ματος οδικού μεταφορέα επιβατών έχουν διαστάσεις και μορφή ως το 
συνημμένο υπόδειγμα. 

2. Οι κάτοχοι των πιστοποιητικών επαγγελματικής ικανότητας και 
των αδειών άσκησης επαγγέλματος οδικού μεταφορέα επιβατών, υπο- 
χρεούνται στη διαφύλαξη των δελτίων σε καλή κατάσταση. 

Σε περίπτωση που κάτοχος πιστοποιητικού επαγγελματικής ικανό¬ 
τητας ή άδειας άσκησης επαγγέλματος οδικού μεταφορέα επιβατών, 
πεθάνει ή καταστεί φυσικά ή νομικά ανίκανος να ασκεί τα καθήκοντά 
του ή εγκαταλείψει την επιχείρηση για οποιονδήποτε λόγο, πρέπει σε 
χρονικό διάστημα ένος (1) μηνός να καταθέσει τα παραπάνω δελτία 
στην αρμόδια υπηρεσία Συγκοινωνιών ή οι νόμιμοι κληρονόμοι του σε 
περίπτωση θανάτου αυτού. 

Στις περιπτώσεις αυτές η αρμόδια υπηρεσία Συγκοινωνιών φυλάσσει 
τα δελτία αυτά στο φάκελλο του κατόχου τους και ενημερώνει παράλ- 

ληλα τη διεύθυνση επιβατικών μεταφορών και τη διεύθυνση του Κ.Η.Τ. 

3. Με απόφαση του οικείου Νομάρχη, είναι δυνατή, η εξακολούθηση 
λειτουργίας μεταφορικής Επιχείρησης προσωρινά για ένα (1) έτος, σε 
περίπτωση θανάτου, φυσικής ή νομικής ανικανότητας, του φυσικού προ¬ 
σώπου που κατέχει το πιστοποιητικό επαγγελματικής ικανότητας ή την 
άδεια άσκησης του επαγγέλματος οδικού μεταφορέα επιβατών. 

. Η παραπάνω προθεσμία δύναται να παραταθεί για έξι (6) ακόμη μή¬ 
νες, με απόφαση του οικείου Νομάρχη, σε περίπτωση διαπίστωσης από 
την αρμόδια υπηρεσία Συγκοινωνιών ότι η υπόψη επιχείρηση έχει ανειλ- 
λημένες μεταφορικές υποχρεώσεις, ώστε η τυχόν διακοπή της λειτουρ¬ 
γίας της θα επιφέρει σ’ αυτήν ανεπανόρθω'οικονομική βλάβη ή θα 
παρεμποδιστεί η ομαλή διακίνηση των επιβατών. 

4. Με απόφαση του οικείου Νομάρχη ορίζεται προθεσμία μέχρι έξι 
(6) μηνών για την αντικατάσταση του φυσικού προσώπου το οποίο 
εγκαταλείπει την επιχείρηση, τις δραστηριότητες της οποία διευθύνει 
πραγματικά και μόνιμα. 

5. Σε περίπτωση που δεν εφαρμοστούν τα αναφερόμενα στις παρα¬ 
γράφους 2, 3 και 4 του παρόντος Κεφαλαίου, η αρμόδια Υπηρεσία Συ¬ 
γκοινωνιών αφαιρεί τις άδειες κυκλοφορίας και τις πινακίδες των Δ.Χ. 
λεωφορείων ή πούλμαν που είναι ενταγμένα στις μεταφορικές επιχειρή¬ 
σεις. 

Τα παραπάνω στοιχεία κυκλοφορίας επαναχορηγούνται όταν η μετα¬ 
φορική επιχείρηση προσκομίσει τα απαιτούμενα δικαιολογητικά για την 
απόδειξη των προϋποθέσεων του άρθρου 3 του Π.Δ./586/88. 

6. Σε περίπτωση φθοράς ή απώλειας των δελτίων (πιστοποιητικού 
επαγγελματικής ικανότητας και άδειας άσκησης του επαγγέλματος 
οδικού μεταφορέα επιβατών) αντικαθίστανται, μετά από αίτηση των τό- 
χων τους, συνοδευόμενη από σχετική βεβαίωστ ·αι φωτογραφία (στην 


περίπτωση πιστοποιητικού επαγγελματικής ικανότητας). Αρμόδια 
Υπηρεσία για την υποβολή της αίτησης αυτής, είναι η Υπηρεσία Συ¬ 
γκοινωνιών, η οποία έχει εκδόσει ή επεκτείνει το υπό αντικατάσταση 
δελτίο. 

Η Υπηρεσία αυτή εκδίδει ταυτάριθμο αντίγραφο δελτίου και ενημε¬ 
ρώνει παράλληλα τη διεύθυνση επιβατικών μεταφορών και τη διεύ¬ 
θυνση Κ.Η.Υ. 

7. Κάθε περιφερειακή υπηρεσία Συγκοινωνιών, τηρεί υποχρεωτικά, 
μητρώο μεταφορέων κατόχων άδειους άσκησης επαγγέλματος οδικού 
μεταφορέα επιβατών, με πλήρη στοιχεία γι’ αυτούς (ονοματεπώνυμο, 
διεύθυνση), καθώς και τα τυχόν κατεχόμενα από αυτούς φορτηγά δημό¬ 
σιας χρήσης αυτοκίνητα. 

Οι άδειες αυτές αριθμούνται από τον αριθμό 1 και προτάσσεται αυτού 
ο κωδικός αριθμός κάθε νομαρχίας. Οι κωδικοί αριθμοί είναι οι ίδιοι που 
αναγράφονται στα μηχανογραφικά δελτία απογραφής αυτοκινήτων. 

Ειδικά για τα πιστοποιητικά επαγγελματικής ικανότητας οδικού με¬ 
ταφορέα επιβατών, τηρείται μητρώο από τη διεύθυνση επιβατικών με¬ 
ταφορών του Υπουργείου Μεταφορών και Επικοινωνιών, με πλήρη 
στοιχεία γι’ αυτόν (ονοματεπώνυμο, διεύθυνση). 

Οι παραπάνω υπηρεσίες ενημερώνουν κάθε τέλος του μηνός τη διεύ¬ 
θυνση του Κ.Η.Υ. του Υπουργείου Μεταφορών και Επικοινωνιών για 
τη συγκέντρωση των στοιχείων αυτών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1990 

Ο ΥΠΟΥΡΓΟΣ 

Α.-Α. ΤΣΟΧΑΤΖΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



